РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  07

от заседание на Комисия ”Професионална квалификация,
информационни технологии и статистика” на ВСС,
проведено на 18.02.2014 г.

Днес, 18.02.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова
     ЧЛЕНОВЕ:	Галина Карагьозова
						Даниела Костова
					Елка Атанасова– отсъства
					Михаил Кожарев
                                                	Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев - главен експерт дирекция „Информационни системи” и Мая Атанасова - главен експерт-юрисконсулт дирекция „Правна”. 

1. ОТНОСНО: Решение на комисия „Бюджет и финанси” на ВСС относно сключването на договор за поддръжка на Системата за управление на съдебни дела.
Приложение: Извлечение от протокол № 6/12.02.2014 г. от заседанието на комисия „Бюджет и финанси” на ВСС.
Смяната на информационна система за управление на съдебни дела е продължителен процес, свързан и с конвертирате на натрупаните данни. Предложената цена за поддръжка е в рамките на определените пределни цени за системата СУСД. В обхвата на поддръжката са включени и дейности по свързването на системата с ядрото на ЕИСПП.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. ПОТВЪРЖДАВА целесъобразността на сключването на едногодишен договор за поддръжка на Системата за управление на съдебни дела (СУСД).
1.2. Изпраща решението на КПКИТС на комисия „Бюджет и финанси” на ВСС, по компетентност.

2. ОТНОСНО: Решение на комисия „Бюджет и финанси” на ВСС във връзка с предложение на КПКИТС за провеждане на среща с представител на „Декстро груп ООД” за уточняване параметрите по поддръжката на сървисите за безхартиен обмен между съдилищата.
Приложение: Извлечение от протокол № 3/22.01.2014 г. от заседанието на комисия „Бюджет и финанси” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Да се поканят представители на „Декстро груп ООД” за уточняване параметрите по поддръжката на сървисите за безхартиен обмен между съдилищата, на заседанието на комисията на 25.02.2014 г.

3. ОТНОСНО:  Решение на комисия „Бюджет и финанси” на ВСС във връзка с искане от председателя на Софийски районен съд за закупуване на компютърна техника, комуникационно оборудване, звукозаписна техника, автоматизирани точки за достъп.
Приложение: Извлечение от протокол № 6/12.02.2014 г. от заседанието на комисия „Бюджет и финанси” на ВСС.
Искането на председателя на Софийски районен съд е във връзка с организацията на дейността на съда  в новата сграда и е за замяна на техника произведена основно преди 2006 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Искането на председателя на Софийски районен съд за осигуряване и подмяна на компютърна техника за сградата на съда на бул. „Цар Борис ІІІ” № 54, е основателно.
3.2. Изпраща решението на комисия „Бюджет и финанси” на ВСС, по компетентност.

4. ОТНОСНО: Становища по Предложение за промени и изготвяне на указания при поставяне на индексите по наказателни дела от СГС, РС Лом, ОС Търговище и Военен съд гр. Пловдив.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Приема за обобщаване становищата по Предложения за промени и изготвяне на указания при поставяне на индексите, отразяващи резултатите от инстанционната проверка, от СГС, РС Лом, ОС Търговище и Военен съд гр. Пловдив.

5. ОТНОСНО: Писмо от Красин Димитров – Заместник-министър на Икономиката и енергетиката относно спешно предоставяне на детайлна разбивка по предоставена информация от ВСС във връзка с предстоящо посещение на Зам.-Министъра на икономиката и енергетиката в САЩ.
Исканата справка, своевременно е изготвена от Румен Митев – главен експерт съдебна статистика в АВСС и с оглед спешността на искането, е предоставена на Красин Димитров – Заместник-министър на Икономиката и енергетиката.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Приема за сведение справката, своевременно предоставена на Красин Димитров – Заместник-министър на Икономиката и енергетиката.

6. ОТНОСНО: Писмо от Министерство на правосъдието за представяне на предложения във връзка с предстоящото изготвяне на пътна карта за адресиране на отправените препоръки в Доклада на ЕК до Европейския парламент и Съвета относно напредъка на България.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема писмото от Министерство на правосъдието за запознаване и изготвяне на предложения.

7. ОТНОСНО: Предложение от Светла Петкова, Галя Георгиева и Милка Итова – членове на Висшия съдебен съвет.
Приложение: Извлечение от протокол № 6/06.02.2014 г. от заседание на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Не счита за целесъобразно създаването на регистър на производствата и делата, по които са изплатени обезщетения за забавено правосъдие.
7.2. Изпраща решението на КПКИТС на Комисията по предотвратяване и установяване на конфликт на интереси и взаимодействие с ИВСС.

8.ОТНОСНО: Доклад от Мая Атанасова – главен експерт-юрисконсулт в дирекция „Правна” в АВСС относно предприетите действия от КПКИТС във връзка със спазването на принципа за случайно разпределение на делата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Приема Доклада относно предприетите действия от КПКИТС във връзка със спазването на принципа за случайно разпределение на делата.
8.2. Предоставя Доклада относно предприетите действия от КПКИТС във връзка със спазването на принципа за случайно разпределение на делата на дирекция „Информационни системи” АВСС, за запознаване и бележки.
8.3. Изпраща Доклада относно предприетите действия от КПКИТС във връзка със спазването на принципа за случайно разпределение на делата, с направените бележки, на Гражданския съвет към ВСС, за обсъждане.

9.ОТНОСНО: Проект на правила за провеждане на конкурс за избор на главен секретар на ВСС.
Приложение: Извлечение от протокол № 7/10.02.2014 г. от заседанието на Комисия по правни въпроси на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Приема Проекта на правила за провеждане на конкурс за избор на главен секретар на ВСС.
9.2. Поддържа втори вариант на ал. 2 в чл. 10 на Глава втора „Конкурс за назначаване на главен секретар на Висшия съдебен съвет.
9.3. Изпраща решението на КПКИТС на Комисия по правни въпроси на ВСС.

10.ОТНОСНО: Анализ на Кампания „Ден на отворените врати”, проведена през 2013 г. в органите на съдебната власт.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Приема за сведение Анализ на Кампания „Ден на отворените врати”, проведена през 2013 г. в органите на съдебната власт.

11.ОТНОСНО: Проект на секторна стратегия за въвеждане на електронно управление и електронно правосъдие 2014-2020 г.

На основание чл.32, ал.1 от Устройствения правилник на Министерския съвет и на неговата администрация, във Висшия съдебен съвет е получен от Министерството на правосъдието, за съгласуване, проект на „Секторна стратегия за въвеждане на електронно управление и електронно правосъдие 2014 г. – 2020 г.”. Съгласно чл.34, ал.1 от същия правилник, в 10- дневен срок от получаването на материалите в администрацията (14.02.2014 г.) могат да се направят бележки и предложения по проекта.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Приема Секторната стратегия за запознаване и становище.
11.2. Секторната стратегия, изготвена от Министерството на правосъдието да се внесе за разглеждане на заседание на Висшия съдебен съвет на 20.02.2014 г.
11.3. Секторната стратегия да се изпрати на ВКС, ВАС, Главния прокурор и съдилищата за запознаване и изразяване на становища, в рамките на 10-дневния срок за съгласуване.
11.4. Секторната стратегия, изготвена от Министерството на правосъдието да се изпрати на Гражданския съвет към ВСС за обсъждане.

12.ОТНОСНО: Писмо, получено по електронна поща относно стандартите на ЕИСПП.
Полученото по ел.поща писмо касае структурите, трибуквените означения /мнемоничен код/ и датите на актуалност и неактуалност /елементи от стандартите на ЕИСПП, необходими за въвеждане в Системата за управление на съдебните дела (СУСД).

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Информацията, необходима за въвеждане в Системата за управление на съдебните дела  да се предостави на разработчика на СУСД. 

13.ОТНОСНО: Искане от председателя на Районен съд гр. Шумен за закупуване на десет броя нови компютърни конфигурации и един брой сървър.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Целесъобразно е закупуването на сървър за нуждите на Районен съд гр. Шумен, на стойност 4650.00 лева.
13.2. Отлага искането за закупуване на десет броя нови компютърни конфигурации, в съответствие с взетото решение по протокол  44 от 17.10.2012 г., т.3.
13.3. Изпраща писмото от председателя на Районен съд гр. Шумен, на комисия „Бюджет и финанси” на ВСС, по компетентност.

ПРЕДСЕДАТЕЛ
НА КОМИСИЯТА: /п/

РУМЕН ГЕОРГИЕВ